b'\n_START_ARTICLE_\nSirkka Salonen\n_START_PARAGRAPH_\nSirkka Salonen (29. syyskuuta 1917 \xe2\x80\x93 11. lokakuuta 1975) voitti Miss Suomi -kilpailun vuonna 1938. Samana vuonna h\xc3\xa4n voitti my\xc3\xb6s K\xc3\xb6\xc3\xb6penhaminassa pidetyn Miss Eurooppa -kilpailun._NEWLINE_Sirkka Salonen oli kotoisin Per\xc3\xa4sein\xc3\xa4joelta, mutta h\xc3\xa4n opiskeli Heinolan opettajaseminaarissa. Seminaarin johtaja erotti Salosen Miss Eurooppa -voiton j\xc3\xa4lkeen, koska h\xc3\xa4n ei pit\xc3\xa4nyt misseytt\xc3\xa4 soveliaana tulevalle opettajalle. Opetushallitus kumosi my\xc3\xb6hemmin p\xc3\xa4\xc3\xa4t\xc3\xb6ksen, mutta Salonen ei en\xc3\xa4\xc3\xa4 jatkanut opintojaan Heinolassa._NEWLINE_Salonen esitti vuonna 1940 naisp\xc3\xa4\xc3\xa4osaa, Sirkka Valkama -nimist\xc3\xa4 piikaa, Teuvo Tulion ohjaamassa elokuvassa Unelma karjamajalla._NEWLINE_Salosella oli kaksi lasta puolisonsa Antero Vartian kanssa. Asuttuaan jonkin aikaa Ruotsissa ja Saksassa h\xc3\xa4n palasi lapsineen Suomeen ja ty\xc3\xb6skenteli Tuupovaaran keskikoulun rehtorina.'